S-8537/2020

Mál þetta, sem dómtekið var 10. febrúar sl., er höfðað með ákæru, útgefinni af lögreglustjóranum á höfuðborgarsvæðinu 29. desember 2020, á hendur S-kk-þgf E-kk-þgf H-kk-þgf, kt. [...], [...], fyrir umferðarlagabrot með því að hafa, fimmtudaginn 25. júlí 2019, ekið bifreiðinni [...] sviptur ökurétti um Nýbýlaveg í Kópavogi, þar sem lögregla stöðvaði aksturinn.

Telst háttsemi þessi varða við 1. mgr. 5 8. gr., sbr. 1. mgr. 95. gr. umferðarlaga nr. 77/ 2019.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæði sí ákæru.

Ákærði er fæddur í [...]. Samkvæmt framlögðu sakavottorði, dagsettu 21. desember 2020, á ákærði að baki sakarferil sem nær aftur til ársins 2009 og hefur hann hlotið nokkra fangelsisdóma, m. a. fyrir akstur sviptur ökurétti, líkt og um ræðir í máli þessu.

Það sem kemur til skoðunar við ákvörðun refsingar er dómur frá 5. desember 2012 þar sem ákærða var gert að sæta fangelsi í 8 mánuði, skilorðsbundið í 3 ár, fyrir ýmis brot, þar á meðal akstur sviptur ökuréttindum. Þá var ákærða gert að greiða sekt með lögreglustjórasátt 22. ágúst 2013 fyrir vopnalagabrot og akstur sviptur ökurétti. Ákærða var gert að sæta fangelsi í 12 mánuði með dómi 25. september 2013 fyrir ýmis brot en þar á meðal sviptingarakstur. Með dóminum var skilorðsdómur frá 5. desember 2012 tekinn upp og ákærða gerð refsing í einu lagi, sbr. 60. gr. almennra hegningarlaga nr. 19/1940. Með dómi 23. maí 2014 var ákærða gert að sæta fangelsi í 16 mánuði fyrir ýmis brot, m. a. akstur sviptur ökurétti. Var dómurinn hegningarauki við framangreindan dóm frá 25. september 2013. Með dómi 9. janúar 2019 var ákærða gert að sæta fangelsi í fjóra mánuði fyrir akstur sviptur ökurétti. Nú síðast var ákærða með dómi 24. janúar 2020 gert að sæta fangelsi í þrjá mánuði, fyrir sömu sakargiftir.

Með vísan til framangreinds verður við ákvörðun refsingar við það miðað að ákærða sé nú í fimmta sinn gerð refsing fyrir akstur sviptur ökurétti innan ítrekunartíma, sbr. 3. mgr. 70. gr. laga nr. 19/1940. Brot það sem ákærði er nú sakfelldur fyrir var framið fyrir uppsögu dóms frá 24. janúar 2020 og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940.

Við mat á ákvörðun refsingar er litið til skýlausrar játningar ákærða fyrir dómi, sbr. 8. tölul. 1. mgr. 70. gr. almennra hegningarlaga nr. 19/1940 og þess að langt er liðið frá því brot samkvæmt ákæru var framið og er því um að ræða hegningarauka vegna þess, sbr. framangreint. Verður framangreint metið ákærða til refsimildunar. Á hinn bóginn til refsiþyngingar er litið til þess að ákærða hefur samkvæmt framangreindu sakavottorði ítrekað verið gerð refsing fyrir brot gegn umferðarlögum og líkt og að framan greinir nú í fimmta sinn gerð refsing fyrir akstur sviptur ökuréttindum.

M eð hliðsjón af framangreindum atriðum, sakarefni málsins, fastmótaðri dómvenju, játningar ákærða og að virtri 7 8. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 30 daga.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 94.240 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið K-kk-nf S-x-x E-kk-nf aðstoðarsaksóknari fyrir Á-kk-þf B-kk-þf S-kk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Ö-kk-nf H-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 94.240 krónur.

S-kvk-nf D-kvk-nf J-kvk-nf